stanford-oval/wikipedia huggingface dataset:
מאי זיאדה
יצירתה > ביוגרפיות

הביוגרפיה הראשונה היא על باحثة البادية: "חוקרת המדבר" או "מחפשת במדבר" היה שם העט של מלך חפני נאצף (1886-1918), פמיניסטית מצריה מהדור הראשון, כמו זיאדה. באחתה אומנם קיבלה את חלוקת העבודה בין גברים ונשים, אך דרשה להשוות את ערך עבודת האישה לערך עבודת הגבר. באחתה נפטרה בגיל 32 מהשפעת הספרדית, מגפה נוראה, שקטלה ברחבי העולם בין 50 ל-100 מיליון בני אדם.
הביוגרפיה השנייה עוסקת בפמיניסטית מצרייה אחרת, عائشة التيمورية. עאישה (1840–1902) נולדה וגדלה בשכונת " الدرب الأحمر" בקהיר, הלב המקורי והעתיק ביותר של העיר, למשפחת אצולה מיוחסת. אמה הייתה  צ'רקסית ואביה כורדי, ובמשפחתה כמה משוררים ומבקרי ספרות מפורסמים, כמו אחמד תימור, מוחמד תימור ומחמוד תימור. בתה היחידה נפטרה בגיל 18. היא הייתה פעילה בתחום החינוך והשכלת נשים.
יצירתה > שירה

לאחר קובץ השירים הראשון בצרפתית הוציאה זיאדה כמה ספרי שירים בערבית.
יצירתה > מכתבים

לתכתובת עם ח'ליל ג'ובראן וכן למכתבים רבים אחרים ערך ספרותי רב, והם יצאו לאור בחלקם גם הם.
לקריאה נוספת

جميل جبر: مي زيادة. دار نشر "نوفل". باروت 2006
הערות שוליים

↑  MAY ZIADE TEMOIN AUTHENTIQUE DE SON EPOQUE, www.rdl.com.lb
1 2  Boustani, Carmen (2003). Effets du féminin: variations narratives francophones. KARTHALA Editions
1 2  Peterson, Janice; Lewis, Margaret (2001). The Elgar Companion to Feminist Economics. Edward Elgar Publishing.
1 2 3  جميل جبر: مي زيادة. دار نشر "نوفل". باروت 2006
↑  One Fine Art - Profiles of Artists from Lebanon and Arab world, www.onefineart.com
↑
| --- | --- |
בקרת זהויות :  NLI: 987007307052205171  PLWABN: 9811568627205606  BnF: cb11961296r (data)  CANTIC: a12184755  CiNii: DA14320600  GND: 119259508  ISNI: 0000 0000 8163 1461  LCCN: n79091937  NLA: 35962738  NTA: 071761128  SUDOC: 027610071  TDVİA: mey-ziyade  Trove: 1165034  VIAF: 89808276   WorldCat (עם VIAF): 89808276
מזומנים

.
שטרות כסף של מדינות שונות
מזומנים הם שטרות כסף ומטבעות, המהווים את אמצעי התשלום הנזיל ביותר. מקור המילה בספרות השו"ת. בלשון הדיבור נהוגה גם צורת היחיד "מזומן". בסלנג העברי משמשת גם המילה "קֶש", שמקורה במילה המקבילה באנגלית, cash. תשלום במזומנים נחשב לעיתים גם תשלום בהמחאה שאינה מעותדת (כלומר המחאה שניתן לפרוע ביום קבלתה), להבדיל מתשלום באשראי.
מאפייני השימוש במזומנים

מרבית העסקים מוכנים לקבל תשלום במגוון אמצעי תשלום, ובהם מזומנים וכרטיסי אשראי, אך יש עסקאות שבהן נדרש תשלום במזומנים בלבד. פירעון של חשבון (כגון חשבון חשמל) בסניפי הבנקים בישראל, למשל, נעשה במזומנים בלבד. רכישת סחורה בשווקים נערכת אף היא, פעמים רבות, במזומנים בלבד.
חוק הגנת השכר, התשי"ח-1958 קובע "שכר עבודה ישולם במזומנים", אך מתיר גם דרכי תשלום אחרות. הדרך הנפוצה לתשלום השכר היא בהעברה אלקטרונית לחשבון הבנק של העובד, אך בעסקים קטנים נהוג גם תשלום במזומנים. משיכת מזומנים מחשבון הבנק נעשית בפנייה לפקיד הבנק, אך למשיכת סכומים קטנים יחסית משמשים בדרך כלל כספומטים, המוצבים בסניפי הבנקים, במרכזי קניות ובמקומות נוספים.
חסרונות עיקריים > אנונימיות

תכונה אופיינית של הכסף, המהווה הן יתרון והן חיסרון שלו היא העובדה שהעברות מזומן אינן נרשמות. לכן, מהווה הכסף המזומן כלי מרכזי בכלכלת ארגונים בלתי חוקיים (כגון ארגוני טרור ופשע).
כמו כן, קבלת תשלום במזומן מאפשרת השתמטות ממס קלה יחסית. על כן, במרבית המדינות המפותחות קיימת לבנקים חובת דיווח על הפקדות מזומנים בהיקפים גדולים. בארצות הברית, למשל, נקבע שעסקה או הפקדה של מזומנים בסכום הגבוה מ-10,000 דולר חייבת להיות מדווחת ל"רשת אכיפת הפשעים הכלכליים" (FinCEN).
חסרונות עיקריים > בטיחות

מזומנים מוּעדים לגנבה, לכייסות ולשוד. חברות המתמחות בכך (כגון ברינקס), עוסקות בהובלה מאובטחת של כמות גדולה של מזומנים, והן משתמשות בכלי רכב משוריינים המלווים במאבטחים חמושים. לשמירה מוגנת של מזומנים בבית עסק או בבית משמשת כספת. באופן מעשי, אין כמעט דרך לזהות או להחזיר מזומנים שנגנבו. בפוליסות שגרתיות לביטוח רכוש נהוג שלא לבטח מזומנים.
חסרונות עיקריים > זיוף כספים

כמעט בכל כלכלה מבוססת מזומנים קיימת תעשיית זיוף כספים. על מנת למנוע זאת, משקיעה המדינה מאמצים רבים להתקין באמצעי התשלום מנגנונים למניעת זיוף כספים, אך הצלחתם חלקית בלבד. כמו כן, עבור מרבית סוגי המטבעות, קיימים מכשירים המאפשרים לזהות שטרות מזויפים.
חסרונות עיקריים > עלות ייצור

להדפסת המזומנים והפצתם, במיוחד בשימוש באמצעים למניעת זיוף, עלות גבוהה.
הגבלת השימוש במזומנים

השימוש הנרחב במזומנים כחלק מ"הכלכלה השחורה" הביא לחקיקתם של חוקים, במדינות שונות, המגבילים את השימוש במזומן. בישראל אישרה הכנסת, במרץ 2018, חוק לצמצום השימוש במזומן, הקובע שהחל מ-1 בינואר 2019, בעסקה שמחירה עולה על 11,000 ש"ח יאסר על עוסק לשלם או לקבל תשלום במזומן שגובהו עולה על 10% ממחיר העסקה או 11,000 ש"ח, הנמוך מבין השניים. בעסקה בין מי שאינם עוסקים, הסכום של 11,000 ש"ח במגבלה זו גדל ל-50,000 ש"ח. בדברי ההסבר להצעת החוק נאמר:
בחשבונאות

ישנן שתי שיטות לניהול ספרי חשבונות ולדיווח על פעולות העסק לרשויות המס:
דיווח על בסיס מצטבר.
דיווח על בסיס מזומן.
בשיטה השנייה מתבצע הרישום על פי סכומים שנתקבלו או שולמו בפועל (אין רישום של התחייבויות). ישנם בעלי עסק שרשאים לדווח לרשויות המס על בסיס מזומן, כגון בעלי מקצועות חופשיים, בעלי מלאכה, בעלי עסקים קטנים, ועל פי פסיקת בית המשפט גם חברות בע"מ בנסיבות מוגדרות.
דוח על תזרימי המזומנים מציג את תנועת המזומנים של ישות חשבונאית בתקופת הדוח.
בסלנג העסקי, "פרת מזומנים" (cash cow) היא יחידה עסקית הנהנית מרווחיות גבוהה ויציבה, ומספקת לבעליה זרם שוטף של הכנסות.
הערות שוליים

↑  EU initiative on restrictions on payments in cash, באתר הנציבות האירופית
↑  ג'ון בן זקן, ‏הכנסת אישרה: עסקאות במזומן - עד 11 אלף שקלים, באתר מעריב אונליין, 13 במרץ 2018
↑  הצעת חוק לצמצום השימוש במזומן, התשע"ה-2015, ה"ח הממשלה 945 מ-22 ביולי 2015
| --- | --- |
בקרת זהויות :  GND: 4235275-7  TDVİA: nakit
שרלוט ברונטה

| --- | --- |

 לידה:  21 באפריל 1816 תורנתון, הממלכה המאוחדת 
 פטירה:  31 במרץ 1855 (בגיל 38) הווארת', הממלכה המאוחדת 
 מדינה:  הממלכה המאוחדת של בריטניה הגדולה ואירלנד 
 מקום קבורה:  St Michael and All Angels' Church, Haworth 
 מקום מגורים:  הווארת', בריסל 
 שם עט:  Currer Bell, Lord Charles Wellesley, Captain Tree 
 שפות היצירה:  אנגלית 
 סוגה:  ספרות גותית, ספרות ויקטוריאנית 
 יצירות בולטות:  ג'יין אייר, הפרופסור, Shirley, Villette, Poems by Currer, Ellis, and Acton Bell 
 תקופת הפעילות:  מ-1846 
 בן או בת זוג:  Arthur Bell Nicholls (29 ביוני 1854–31 במרץ 1855) 
 חתימה:   
 
שרלוט ברונטה
שרלוט ברונטה (באנגלית: Charlotte Brontë‏; 21 באפריל 1816 – 31 במרץ 1855) הייתה סופרת אנגלייה נודעת ומוערכת שיצירותיה מהוות חלק מקנון הספרות האנגלית.
חייה

שרלוט ברונטה נולדה בתורנטון ביורקשייר, הבת השלישית למשפחה של חמש בנות ובן אחד. אביה פטריק היה כומר אנגליקני ממוצא אירי. ב-1820 המשפחה עברה לבית הכומר בהווארת', ושנה אחרי כן מתה אם המשפחה מריה.
שרלוט ואחיותיה הגדולות מריה ואליזבת ואחותה הצעירה אמילי, נשלחו לבית הספר קוון-ברידג'. התנאים הקשים במוסד זה קיבלו ביטוי ברומן "ג'יין אייר" בתיאור בית הספר לווד. התנאים הירודים ששררו בבית הספר, ומגפת שחפת שפרצה במקום, גרמו למותן של מריה ואליזבת. שרלוט ואמילי הוחזרו לביתן.
ילדי משפחת ברונטה טופלו בידי אחות אמן, ואביהם דאג להשכלתם ועודד אותם לקריאה מרובה. הם התחילו לגלות עניין גם בכתיבה, ויצרו סאגות רומנטיות המתרחשות בממלכה דמיונית. עולם הפנטזיה של שרלוט ואחיה ברנוול נקרא "אנגריה". האחיות הצעירות יותר אמילי ואן יצרו עולם בשם "גונדל".
בשנת 1831 נשלחה שרלוט לבית ספר רו-הד, ושנים אחדות לאחר מכן עבדה שם כמורה. במשך מספר שנים עבדה כאומנת. חוויותיה מעבודתה זו השפיעו עליה רבות, וההוראה מוזכרת לעיתים קרובות במכתביה ויומניה מאותם שנים.
שרלוט ואחיותיה רצו להקים ולנהל בית ספר משלהן. כדי להשלים את השכלתן, נסעו שרלוט ואמילי בשנת 1842 ללמוד בפנימית הג'ר בבריסל. שם התאהבה שרלוט נואשות בבעל הפנימיה, אשר היה נשוי ולא החזיר לה אהבה.
ב-1846, שרלוט ואחיותיה אמילי ואן פרסמו ספר שירים משותף בשמות עט גבריים. שרלוט נקראה קורר בל. בתקופה זו היא סיימה את הרומן הראשון שלה "הפרופסור" אך לא הצליחה לפרסמו. למרות זאת התחילה לכתוב את "ג'יין אייר" שפורסם ב-1847 וזכה להצלחה מידית.
ברנוול, אמילי ואן מתו זו אחר זו תוך חודשים מספר, והאב פטריק נותר עם שרלוט בלבד. ב-1854 היא קבלה הצעת נישואין מארתור בל ניקולס, עוזרו של אביה, ונענתה לו. היא הרתה זמן קצר אחרי החתונה, אך בריאותה הידרדרה במהירות. הסופרת אליזבת גאסקל כתבה ששרלוט "הרגישה בחילה בלתי פוסקת והתקפות של חולשה". שרלוט מתה עם העובר ב-31 במרץ 1855. סיבת המוות נכתבה כשחפת, אך יש מניחים שהיא מתה מהתייבשות ותת תזונה בשל ההקאות הבלתי פוסקות.  ישנה גם השערה, על פיה שרלוט מתה מטיפוס שנדבקה בו מאחת המשרתות בבית.
שרלוט ברונטה נקברה בחצר בית הכומר בהווארת'.
לאחר מותה של ברונטה, פרסמה חברתה הסופרת אליזבת גאסקל ביוגרפיה שלה, "חיי שרלוט ברונטה" The Life of Charlotte Brontë.
ספריה

הספר ג'יין אייר תורגם לעברית כמה פעמים:
ג’יין אייר, תרגמה חנה בן דוב, פיתוחי עץ - פריץ איכנברג, ניומן, תל אביב, 1946.
ג’יין אייר, תרגם יצחק לבנון, מסדה, רמת גן, 1968.
ג’יין אייר, תרגמה טלה בר, אור עם, תל אביב 1986.
ג’ין אייר, תרגמה ליאורה הרצוג, זמורה ביתן, 1987.
ג’יין אייר, תרגמה שרון פרמינגר, ידיעות ספרים, תל אביב, 2007.
וילט, תרגמה סיגל אדלר; אחרית דבר - לאונה טוקר, ירושלים : הוצאת כרמל, תשע"א 2010.
הפרופסור (1857), תרגמה צילה אלעזר, הוצאת אחוזת בית, 2022.
שירלי (1849)
ראו גם

האחיות ברונטה
לקריאה נוספת

גליה בנזימן, גלגולו של רומן החניכה: הז'אנר והיבטיו האסתטיים, הפוליטיים והפסיכולוגיים, האוניברסיטה הפתוחה, 2016 (הספר בקטלוג ULI)
חנה קמינסקי, תעביר בתוך השפה האנגלית: צירות בעקבות Jane Eyre כמקרה מבחן, רמת גן, 2011 (הספר בקטלוג ULI)
Elizabeth Gaskell, The Life of Charlotte Bronte, Penguin Books, 1997 (הספר בקטלוג ULI)
הערות שוליים

↑  Real life plot twists of famous authors
↑   מעין איתן, רומן הביכורים החיוור של שרלוט ברונטה, באתר הארץ, 3 בנובמבר 2022
| --- | --- |
בקרת זהויות :  NLI: 987007259130205171  PLWABN: 9810584868205606  BIBSYS: 90053883  BNC: 000034724  BNE: XX955797  BnF: cb11894145r (data)  CANTIC: a10443721  CiNii: DA00819490  GND: 118638009  ICCU: CFIV030573  ISNI: 0000 0001 2281 6316  LCCN: n79054114  LNB: 000026025  MusicBrainz: 36a14aa2-0dec-4d7e-a843-9ed51ab33d48  NDL: 00434467  NKC: jn19990201020  NLA: 35022404  NLG: 78198  NLK: KAC199603552  NSK: 000014752  NTA: 06873042X  RERO: 02-A000023187  RKD: 12957  SELIBR: 179323  SNAC: w6tg0m7p  SUDOC: 026754509  Trove: 145900  ULAN: 500010037  VcBA: 495/13594  VIAF: 71388025   WorldCat (עם VIAF): 71388025
רשוואל סמאיי

רסוואל סמאיי (באנגלית: Ruswahl Samaai; נולד ב-25 בספטמבר 1991) הוא אתלט דרום אפריקאי, בעל מדליית ארד מאליפות עולם (לונדון 2017) ופעמיים אלוף אפריקה (דרבן 2016, אסבה 2018) בקפיצה לרוחק.
ביוגרפיה

סמאיי נולד בפארל שבדרום אפריקה, הוא גדל עם שלושת אחיו ואמו במשפחה חד-הורית. בנעוריו הצטיין ברוגבי ובאתלטיקה וזכה למלגה לבית הספר התיכון פארל גימנסיום בעל המסורת בטיפוח ספורטאים.
ב-2011 התחרה לראשונה באליפות דרום אפריקה באתלטיקה וסיים במקום השלישי בקפיצה לרוחק. ההישג הביא לקבלת מלגה ללימודים באוניברסיטת יוהנסבורג שם חבר לראשונה למאמנו ג'ני קינגוול. הוא זכה באליפות אפריקה עד גיל 23 ב-2012 וב-2013.
ב-2014 קפץ לראשונה למרחק של מעל שמונה מטרים, כשבתחרות ביוהנסבורג רשם תוצאה של 8.10 מטר. במשחקי חבר העמים הבריטי באותה שנה זכה במדליית ארד בתוצאה של 8.08 מטר, ובמדליית ארד באליפות אפריקה באתלטיקה. באליפות העולם באתלטיקה 2015 לא העפיל לגמר כשקפץ למרחק של 7.79 מטר. הוא זכה באותה שנה באליפות דרום אפריקה בתוצאה של 8.38 מטר.
באליפות העולם באתלטיקה באולם 2016 סיים חמישי וקבע שיא דרום אפריקה בתוצאה של 8.18 מטר. באליפות אפריקה שהתקיימה במרקש זכה במדליית זהב בתוצאה של 8.40 מטר עם רוח גבית מעל המותר. באולימפיאדת ריו דה ז'ניירו העפיל לגמר בו סיים במקום התשיעי בתוצאה של 7.97 מטר.
באפריל 2017 קבע סמאיי את שיאו האישי 8.49 מטר בתחרות באצטדיון אוניברסיטת נורת'-ווסט בדרום אפריקה. באליפות העולם באתלטיקה 2017 זכה במדליית ארד בתוצאה של 8.32 מטר לאחר בן ארצו לובו מניונגה (8.48 מטר) והאמריקאי ג'ריון לוסון (8.44 מטר). במשחקי חבר העמים 2018 זכה במדליית ארד בתוצאה של 8.22 מטר.
באליפות העולם באתלטיקה 2019 סיים חמישי בתוצאה של 8.23 מטר. באולימפיאדת טוקיו קבע תוצאה של 7.74 מטר במוקדמות ולא העפיל לגמר.
אליסון שוורץ

אליסון יאנג שוורץ (באנגלית: Allyson Young Schwartz; נולדה ב-3 באוקטובר 1948) היא פוליטיקאית יהודייה-אמריקאית. כיהנה כחברת בית הנבחרים של ארצות הברית מטעם המפלגה הדמוקרטית כשהיא מייצגת את המחוז ה-13 של פנסילבניה בשנים 2005–2015.
אליסון תומכת בישראל, שתפיסת עולמה זו עוצבה בשל סיפור השואה של אמה, רנה פרל, ניצולת השואה.
היא היהודיה הנבחרת הראשונה מפנסילבניה בקונגרס והנציגה האישה היחידה מפנסילבניה במושב הקונגרס ה-110. היא חברה בקואליציה הדמוקרטית החדשה, קבוצה של חברי קונגרס משני בתי המחוקקים הטוענים למתינות במפלגתם כולל בנושא הכלכלי של קידום עסקים.
ביוגרפיה > משפחה

נולדה בקווינס, בעיר ניו יורק, אחת מארבעה ילדים.
קיבלה תואר ראשון בסוציולוגיה מסימונס קולג' שבמסצ'וסטס ב-1970 ותואר שני בעבודה סוציאלית ממכללת ברין מאר, פנסילבניה ב-1972. משנת 1975 ועד 1988, שוורץ הייתה מנהלת כללית של מרכז אליזבט בלאקוול, מרכז טיפול רפואי לנשים בפילדלפיה. מ-1988 עד 1990 סגנית בפועל של הממונה על מחלקת שרותי אנוש, כמינוי של ראש העיר לשעבר, ויסון גוד.
ביוגרפיה > רקע אישי

היא תומכת של הארגון ללא מטרת רווח GI-Net. אמה של אליסון היא ניצולת שואה, וכדבריה היוותה לה יחד עם אביה, יוצא מלחמת קוריאה את מקור המחויבות לשירות הציבורי. היא חזרה ואמרה פעמים רבות כי היותה בת לניצולת שואה עיצבה את התמיכה שלה במדינת ישראל. משנבחרה לכהונתה הראשונה לקונגרס, הנאום הראשון שלה במליאה הוקדש לאמה, רנה פרל, בהצעת חוק שמצדיעה למדינות וארגונים על ציון יום השנה ה-60 לשחרור אושוויץ. היא סיפרה כיצד אמה ברחה ממולדתה ונכפה עליה להתחיל בחיים חדשים בגיל 14 מכשעזבה את אוסטרליה לבדה, שהתה בהולנד ואנגליה לפני הגעתה לפילדלפיה בגיל 16 ב-1941. היא חששה, כמו רבים אחרים, לספר את סיפורה ובתקווה כי בהשכחת הזוועות היא תוכל להתקדם הלאה, אך בסופו של דבר, כמו רבים, לא יכלה להסתיר את הכרת התודה למה שהוענק לה באמריקה על רקע עברה.
נשואה לד"ר דייוויד שוורץ, קרדיולוג, מתגוררת ברובע ג'קינגטאוון במחוז מונטגומרי שבפנסילבניה, יש לה שני בנים.
קריירה פוליטית > קריירה מוקדמת

ב-1990, שוורץ נבחרה לסנאט המדינתי של פנסילבניה, כשהיא מייצגת מחוז המורכב מצפון-מערב וצפון-מזרח פילדלפיה. היא נבחרה מחדש ב-1994, 1998 ו-2002. המחוז הורחב לתוך מחוז מונטגומרי בחקיקת התיחום מחדש של שנת 1991 ושוורץ עברה להתגורר בבג'קינטאוון שבמחוז מונטוגמרי בתחילת שנת 2004, היכן שהיא עדיין מתגוררת. במהלך ארבעת כהונתיה במשרה ברמה מדינתית, שוורץ נודעה כמובילה בתחום של משפחות עובדות. היא כיהנה כיושבת הראש הדמוקרטית בוועדת החינוך בסנאט של פנסילבניה מ-1995 ועד 2004. היא נועדה שם כחסידה קולנית של מערכת החינוך הציבורית מול מערכת החינוך הפרטית והובילה שם גם את המאמץ ליצירת מערכת ביטוח בריאות לילדים (CHIP), כאשר באמריקה יש קשיים רבים עם מערכת ביטוח הבריאות שכולה פרטית והרבה אזרחים אינם מבוטחים על בריאותם ואינם מסוגלים לממן ללכת לרופא. התוכנית שלה הייתה תוכנית חלוצית ונהייתה למודל לאומי כיצד ליצור תוכנית לכיסויי בריאותי לילדים Allyson Schwartz, www.jewishvirtuallibrary.org כמו כן, היא אותתה על תמיכה בחוקים נגד אפליה הכוללים גם איסור על אפליה על רקע נטייה מינית.
בשנת 2000, היא התמודדה בפריימריס הדמוקרטיים על המושב בסנאט הארצי של הסנאטור הטרי ריק סנטורום. היא סיימה במקום השני אחרי חבר הקונגרס מאזור פיטסבורג שבפנסילבניה, אך עם תוצאות מרשימות.
קריירה פוליטית > הבחירות לקונגרס

בשנת 2003 חבר הקונגרס ג'ו הופל שייצג את המחוז ה-13 של פנסילבניה החליט שלא לרוץ לכהונה רביעית ב-2004, כשהוא מעדיף במקום לרוץ, למה שהיה בסופו של דבר כישלון, כנגד הסנאטור היהודי הרפובליקני ארלן ספקטר. שוורץ התכוונה במקור לרוץ למשרת החשב הכללי של פנסילבניה, אבל שינתה את תוכניותיה אחרי ההודעה הרשמית של הופל. היא ניצחה בקושי בפריימריס את ג'ו טורסלה, סגן ראש העיר לשעבר של פילדלפיה ומנהל המוזיאון ההיסטורי, "מרכז החוקה". בבחירות הכלליות, היא הביסה את הרפובליקנית, מליסה בראון בהפרש של 56%-41%, הפרש הניצחון הגדול ביותר מזה עשורים במחוז ה-13 של פנסילבניה, שהיה נחשב פעם כבסיס החזק ביותר של רפובליקניות מתונה אשר מזה זמן השתלטה על הפרברים של פילדלפיה.
בשנת 2006, שוורץ שמרה על מקומה במושב בית הנבחרים כשהיא מביסה בבחירות הכלליות את לראג' בהאקטה, שהתפרסם בעיקר בעקבות הופעתו בעונה השנייה של תוכנית הריאליטי המתמחה.
קריירה פוליטית > רקורד במליאה

ב-10 בינואר 2005, שוורץ מונתה לוועדת בית הנבחרים לתחבורה ותשתיות. ב-14 בפברואר 2005, היא מונתה לוועדת התקציב. היא קיבלה הרבה קרדיט על שהצליחה להשיג 52.5 מיליון דולר במימון פדרלי ארצי לתשתיות בעדיפות מקומית כחלק מחוק זיכויי התחבורה של שנת 2005. במושב הקונגרס ה-110, היא מונתה כחברה בוועדת הדרכים והאמצעים במקום הוועדה לתחבורה ותשתיות.
הרקורד של חברת בית הנבחרים היחסית חדשה מצביע על כיוון שמאלני-ליברלי בנושאי פנים. היא הצביעה נגד חוק למניעת הפלה, נגד חוק התומך במלחמת עיראק ללא תאריך יעד לנסיגה, נגד הרחבת תוכנית הנשיא בוש לקיצוץ במיסים, נגד חוק המקצץ ומשנה משמעותית תוכניות ממשלתיות למימון סעד, דמי מזונות והלוואות סטודנטים, נגד חוק שחותר לשבור את תופעת ההגירה הלא חוקית ולהדק את ביטחון גדר ההפרדה בין ארצות הברית למקסיקו ממנו צומחת התופעה ואינו כולל את התוכנית הקרויה "הדרך לאזרחות" עבור מהגרים בלתי חוקיים שכבר קיימים, בעד חוק שיכפה על הממשלה לפצות בעלי רכוש אם תוכניות פיתוח סוכלו בניסיון להגן על זנים בסכנת הכחדה ונותנים למינויים פוליטיים יותר כוח להחליט לגבי אלו זנים ואזורים יהיו כפופים להתערבות ממשלתית במטרה להגן על הצומח וחיות הבר, נגד הקלות במס ותמריצים, במה שתומכי החוק הגדירו כדירבון חברות הגז והנפט לספק דרכים יצירתיות להפחית את התלות של אמריקה בנפט מבחוץ, משאבי שימור והפחתת זיהום הסביבה שהם בעצמם יוצרים, נגד מיסוד אזור סחר חופשי בין ארצות הברית, קוסטה ריקה, אל סלוודור, גואטמלה, הונדורס וניקרגואה; כולל נגד הסכם נפרד עם הרפובליקה הדומיניקנית, נגד חוק ביזוי הדגל, האוסר על שריפת הדגל האמריקאי כביטויי פוליטי בהפגנות וכדומה, שהאיסור עליו נחשב כהפרה של זכויות האזרח, בעד ביטול ההגבלות על מימון פדרלי למחקר בתא גזע עוברי, נושא חם אצל השמרנים הדתיים שמתנגדים להפלות עקב אמונה דתית כי החיים קדושים על פי הדת ואין לקטוע אותם בהפלה או במחקרים בתאים עובריים, נגד החוק שנותן סמכות שיפוטית על חייה של פגועת המוח, טרי שייבו, פרשה שהסעירה את אמריקה במריבה משפחתית האם להאריך את חייה או לא ואשר השמרנים הדתיים גם כן התנגדו להתערבות בקדושת החיים, נגד כינון מספר שינויים בכללי האתיקה שמפקחים על התנהלותם של חברי הקונגרס ונגד תיקון לחוקת ארצות הברית האוסר על נישואים חד-מיניים.
בנושאי מלחמת עיראק והמלחמה העולמית בטרור, מצד אחד, היא הצביעה נגד חוק השיפוט הצבאי, לשפוט את שבויי המלחמה, כולל הטרוריסטים במשפט צבאי ולא משפט אזרחי. אולם, היא תמכה בחוק תוספת הקצאה למשרדי ממשלה שונים עבור המלחמה בטרור, אך גם כולל, סיוע באסון הוריקן קתרינה ומתן לוח זמנים להערכות מחדש של צבא ארצות הברית מעיראק. היא הצביעה בעד חוק שדורש ממזכיר ההגנה של ארצות הברית להתחיל בהפחתת מספר כוחות ארצות הברית בעיראק ולהביא לידי נוכחות מוגבלת עד 1 באפריל 2008, בעד הגבלת חוזים ביטחוניים ללא מכרז, נגד לאפשר ציתות לאזרחים אמריקנים ללא צו בית משפט, נגד הפיכת חוק רישיון הנהיגה שיעכב טרוריסטים ונגד ההכרזה של מלחמת כעיראק כחלק מהמלחמה בטרור ללא תאריך יציאה. מצד שני, היא הצביעה בעד הפיכת חוק הפטריוט לקבוע, חוק שמקל על הרשויות האוכפות את החוק במלחמה בטרור ויש שטוענים שהוא כולל הפרה של זכויות אזרח, בעד איסוף מודיעין צבאי ללא פיקוח אזרחי, בעד המשך גיוס דרך הקמפוסים של המכללות ונגד הערכות מחדש של הכוחות האמריקנים מחוץ לעיראק תוך 90 יום Allyson Schwartz - Congresspedia, web.archive.org, ‏2008-08-14.
קריירה פוליטית > גיוס תרומות לקמפיין

מומחים במדע המדינה הבחינו בכישרון גיוס הכספים שלה. מחוקקים לשעבר מבתי נבחרים ברמה מדינתית, כאשר הם עוברים למרוץ ברמה ארצית לקונגרס, מגייסים באופן יחסי יותר כסף דרך "הוועדה לפעולה פוליטית" שהם מקימים לעצמם על פי חוק כגוף שאחראי מטעמם על גיוס הכספים לקמפיין של המועמד, יותר מאשר שהם מצליחים לגייס כסף בשיטה של תרומות מיחידים. היא לעומת זאת, הצליחה לגייס כ-4.5 מיליון דולר מתרומות יחידים ויחסית מעט בתרומות דרך הוועדה שלה לפעולה פוליטית בסך של כחצי מיליון דולר.
קריירה פוליטית > ועדות

ועדת הדרכים והאמצעים
ועדת המשנה לביטוח לאומי
ועדת המשנה לאמצעי גבייה
ועדת התקציב
גוף בית הנבחרים לסיוע לדמוקרטיות חדשות
הערות שוליים

↑
1 2  The Voter's Self Defense System, Vote Smart (באנגלית)
| --- | --- |
בקרת זהויות :  SNAC: w6s28t2h  US Congress: S001162 
המחוז ה-13 של פנסילבניה
זהב (אלבום)

זהב הוא אלבומו השלישי והכפול של המוזיקאי והזמר-יוצר שרון הולצמן שיצא ב-פברואר 2008.
רקע

תהליך הכנת האלבום ארך כשנתיים שבמהלכן הוקלטו 28 שירים אך לבסוף נבחרו לאלבום 23 שירים. חלק מהשירים הופקו מוזיקלית על ידי ארי קטורזה וחלק על ידי שרון הולצמן. כמות השירים הגדולה באלבום, עושר היצירה ורוחב היריעה המוזיקלית היו יוצאי דופן והאלבום זכה לשבחים וביקורות חיוביות.
ביקורות

"אחד מאלבומי השנה ב-2008" - (רועי בהריר, ידיעות אחרונות" 30.12.07)[דרוש מקור]
"אבן דרך ברוק הישראלי. אלבום שמסמן את הדרך שעליה יצעד בקרוב הרוק הישראלי". (ליאור נוביק, המקומון ת"א, 27.12.07)[דרוש מקור]
"מלודיסט וזמר נשמה. אלבום רוק עברי מגוון, אותנטי, מהסוג שדי נדיר לפגוש במקומותינו. זהב שצריך להגיע לפלטינה" (יוסי חרסונסקי - מרץ 2008)
"תופעת שרון הולצמן היא משהו שאם הוא לא היה קיים היו צריכים להמציא אותו." (אסף נבו - mooma - מרץ 2008)
"הולצמן מתפוצץ מכישרון, מציב את הרף לכל האלבומים שייצאו השנה. אלבום כזה מגיע פעם בעשור." - (עדי שריג, מקומון השרון,27.1.08)[דרוש מקור]
"יש להולצמן הזה זיק של אמת וחיפוש פנימי שלרבים אחרים אין" (עצמון אברהמי, זמן תל אביב 22.2.2008)[דרוש מקור]
"זהב הוא דיסק שמוכיח שכישרונו של שרון הולצמן ככותב ובייחוד כמלחין הוא נדיר, והדיסק החדש על רוב שיריו מוכיח בדיוק את זה."(נדב שטריימר, הסקיצה פלוס)[דרוש מקור]
"דברים טובים בהתחלה נחשבים מזעזעים ואחר כך נכנסים למוזיאון. אני מקווה שזה יקרה גם עם התקליט הזה" - (ארי קטורזה, 13.3.2008)[דרוש מקור]
רשימת השירים

| זהב> מס' | זהב> שם | זהב> משך | זהב>  | זהב>  | זהב>  | זהב>  | זהב>  | זהב>  | זהב>  |
| --- | --- | --- | --- | --- | --- | --- | --- | --- | --- |
| 1. | לגמרי לבד  | 3:50 |  |  |  |  |  |  |  |
| 2. | זהב  | 3:21 |  |  |  |  |  |  |  |
| 3. | מחכה לאיש שלי  | 3:29 |  |  |  |  |  |  |  |
| 4. | הקיר הזה  | 2:54 |  |  |  |  |  |  |  |
| 5. | חלומות בטון  | 5:07 |  |  |  |  |  |  |  |
| 6. | יש לנו להיט  | 4:25 |  |  |  |  |  |  |  |
| 7. | יום חדש - קאבר למארק בולאן  | 4:42 |  |  |  |  |  |  |  |
| 8. |  מה שאני רוצה  | 3:44 |  |  |  |  |  |  |  |
| 9. | האקדח  | 4:18 |  |  |  |  |  |  |  |
| 10. | עד שיעבור הכאב  | 3:04 |  |  |  |  |  |  |  |
| 11. | אהבה אחת  | 3:53 |  |  |  |  |  |  |  |
| 12. | סגרי ת'טלוויזיה-הרואין - קאבר לוויזר  | 4:08 |  |  |  |  |  |  |  |
| 13. | עטופים  | 3:35 |  |  |  |  |  |  |  |
| 14. | יש מקום  | 3:48 |  |  |  |  |  |  |  |
| 15. | שבעה ימים  | 4:11 |  |  |  |  |  |  |  |
| 16. | יפיפיים - קאבר לכריסטינה אגילרה  | 3:33 |  |  |  |  |  |  |  |
| 17. | בונוסים  | 0:44 |  |  |  |  |  |  |  |
| 18. | ימים קשים בהופעה  | 4:14 |  |  |  |  |  |  |  |
| 19. | היום אתה יוצא מזה  | 3:53 |  |  |  |  |  |  |  |
| 20. | אין נחמה בפחד  | 4:08 |  |  |  |  |  |  |  |
| 21. | סימה (שרון הולצמן)  | 3:35 |  |  |  |  |  |  |  |
| 22. | קוקאין קיית  | 4:34 |  |  |  |  |  |  |  |
| 23. | תאמיני  | 3:35 |  |  |  |  |  |  |  |
| 24. | אל תפסיקי לאהוב  | 3:34 |  |  |  |  |  |  |  |
| משך כולל: | משך כולל: | 54:04 |  |  |  |  |  |  |  |
השתתפו באלבום

ארי קטורזה – שירה, קולות, גיטרה
רון בונקר – גיטרות, שירה,
אורן ג'ורנו – תופים, קולות
ארז רוסו – גיטרות
יהל דורון – גיטרות, קולות
אסף לסרי – בס
חן ירמיצקי – קלידים
קובי ויטמן – טכנאי הקלטה ומיקס
שמוליק דניאל – טכנאי הקלטה ומיקס
סיימון ווינשטוק – מיקס, מאסטרינג
הערות שוליים

↑  זהב - קליפ, באתר יוטיוב
↑  זהב - אלבום מלא, באתר יוטיוב
↑  זהב, באתר "חרסונסקי מיוסיק", ‏9 במרץ 2008
↑  שווה זהב, באתר "מומה", ‏6 במרץ 2008
תיאודור שולץ

| --- | --- |

 לידה:  30 באפריל 1902 מזרח דקוטה הדרומית, ארצות הברית
 פטירה:  26 בפברואר 1998 (בגיל 95) אוונסטון, אילינוי, ארצות הברית
 ענף מדעי:  כלכלה
 מקום מגורים:  ארצות הברית
 מקום לימודים:  אוניברסיטת ויסקונסין–מדיסון, אוניברסיטת דקוטה הדרומית
 מנחה לדוקטורט:  Benjamin H. Hibbard 
 מוסדות:  אוניברסיטת שיקגו
 תלמידי דוקטורט:  צבי גריליכס, וולאס א. האפמן, לין איפו, ברוס גרדנר, פיניס ולץ', רוברט אוונסון, ד. גייל ג'ונסון, מרטין קרנוי, ג'ון לטיץ', ג'ורג' ס. טולי, לין איפו, רוברט ל. גוסטפסון, גלן לירוי ג'ונסון 
 פרסים והוקרה:  פרס נובל לכלכלה (1979)  עמית מכובד של האגודה האמריקאית לכלכלה  Francis A. Walker Medal 
 
תיאודור ווילאם שולץ (באנגלית: Theodore William Schultz; ‏30 באפריל 1902 – 26 בפברואר 1998) היה כלכלן אמריקאי, ראש בית הספר לכלכלה באוניברסיטת שיקגו וזוכה בפרס נובל לכלכלה לשנת 1979.
ביוגרפיה

שולץ נולד בשנת 1902 בחווה חקלאית במזרח דקוטה הדרומית בארצות הברית. אביו הוציא אותו מבית הספר כשהיה בכיתה ח', על מנת שיעזור בניהול החווה. בשנת 1928 שולץ סיים תואר ראשון בחקלאות ובכלכלה. בשנת 1930 סיים את לימודי הדוקטורט באוניברסיטת ויסקונסין–מדיסון. באותה השנה התחתן.
לימד בקולג' של איווה בשנים 1930-1943. לאחר מכן עבר ללמד באוניברסיטת שיקגו ממנה פרש בשנת 1967. בשנים 1960–1961 כיהן שולץ כנשיא האיגוד הכלכלי האמריקני. באחד ממחקריו הידועים בתקופה זו עסק בשיקומן של גרמניה ויפן לאחר מלחמת העולם השנייה.
בשנת 1979 זכה בפרס נובל לכלכלה בשיתוף עם ארתור לואיס מאוניברסיטת פרינסטון על מחקריהם בתחומי התיעוש והחקלאות.
הנחה לדוקטורט את הכלכלן האמריקאי-הישראלי פרופ' צבי גריליכס, וכן את הכלכלן האמריקאי-ישראלי פרופ' יעקב (יואל) גוטמן.
שולץ נפטר בשנת 1998 באוונסטון שבאילינוי, בגיל 95. נקבר בדקוטה הדרומית.